แรงขายทำกำไรกด SET ปิดลบ 8 จุด หลังดอลลาร์แข็งค่า-ไร้ปัจจัยใหม่หนุน จับตาบจ.ประกาศงบ
แรงขายทำกำไรกด SET ปิดลบ 8 จุด หลังดอลลาร์แข็งค่า-ไร้ปัจจัยใหม่หนุน จับตาบจ.ประกาศงบ โดยดัชนีปิดตลาดวันนี้ ที่ระดับ 1,514.91 จุด ลดลง 8.20 จุด หรือ 0.54% มูลค่าการซื้อขาย 9.65 หมื่นล้านบาท
17 ก.พ. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,514.91 จุด ลดลง 8.20 จุด หรือ 0.54% มูลค่าการซื้อขาย 9.65 หมื่นล้านบาท
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้เผชิญแรงขายทำกำไรในหุ้นที่ปรับตัวขึ้นมามากแล้ว หล้งจากที่มีสัญญาณจากเงินดอลลาร์สหรัฐฯแข็งค่า ซึ่งมีผลต่อ Fund Flow ระยะสั้น และตลาดฯ ยังไม่มีปัจจัยใหม่เข้ามาด้วย ส่งผลให้ตลาดหุ้นในภูมิภาคเอเชียเคลื่อนไหวทั้งในแดนบวก-ลบคละกัน ขณะที่ตลาดในยุโรปเทรดบ่ายนี้ก็ติดลบ ส่วนดาวโจนส์ฟิวเจอร์สก็บวกแค่เล็กน้อย อีกทั้งยังเป็นไปตามงบฯของแต่ละตลาดด้วย
อย่างไรก็ดี ตลาดบ้านเรายังได้แรงหนุนจากหุ้นในกลุ่มแบงก์ที่วันนี้ดูจะแข็งแกร่งกว่าหุ้นใน Sector อื่น ซึ่งกลุ่มแบงก์ได้แรงหนุนจากอัตราผลตอบแทนพันธบัตร (Bond yield) ที่สูงขึ้นด้วย และยังได้รับผลดีจากมาตรการที่จะมาช่วยเหลือผู้ประกอบการท่องเที่ยวในการตั้งกองรีทขึ้นมา แต่รายละเอียดยังไม่ออกมาต้องรอดู
สำหรับแนวโน้มการลงทุนในวันพรุ่งนี้ (18 ก.พ.) นายกิจพณ กล่าวว่า ตลาดหุ้นไทยคงจะแกว่งตัวในกรอบ 1,508-1,528 จุด โดยให้ติดตามการทยอยประกาศผลประกอบการของบริษัทจดทะเบียนเป็นหลัก และติดตามแนวโน้มการปรับประมาณการของบริษัทจดทะเบียนด้วย
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OR    มูลค่าการซื้อขาย  10,509.14 ล้านบาท  ปิดที่  29.50 บาท ลดลง  3.25 บาท
EA    มูลค่าการซื้อขาย   6,979.78 ล้านบาท  ปิดที่  66.50 บาท ลดลง  2.50 บาท
KBANK มูลค่าการซื้อขาย   2,632.53 ล้านบาท  ปิดที่ 146.50 บาท เพิ่มขึ้น 3.00 บาท
STGT  มูลค่าการซื้อขาย   2,144.62 ล้านบาท  ปิดที่  39.75 บาท ราคาไม่เปลี่ยนแปลง
STA   มูลค่าการซื้อขาย   2,111.09 ล้านบาท  ปิดที่  34.50 บาท เพิ่มขึ้น 1.50 บาท
 
ตลาดหุ้นเอเชีย
